OzLabs/hebrew-wiki-articles huggingface dataset:
קרחון קלטי

קרחון קלטי (באנגלית: Keltie Glacier) הוא קרחון גדול, ברכס חבר העמים, בהרי המלכה מוד, באזור חוף דופק של אנטארקטיקה.

אורכו של הקרחון 56 קילומטרים.

הקרחון מנקז את נווה פיין; וזורם לכיוון צפון-מערב.

הקרחון נשפך אל קרחון בירדמור, בנקודת רנפרלי.

גובהו של הקרחון 1,465 מטרים מעל פני הים.

== היסטוריה ==
=== גילוי הקרחון ===

הקרחון התגלה על ידי המשלחת האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון.

=== מקור השם ===

שמו של הקרחון ניתן לו על ידי שקלטון.

שקלטון קרא לקרחון על שמו של סר ג'ון סקוט קלטי (John Scott Keltie), מזכיר החברה הגאוגרפית המלכותית.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:7838 קרחון קלטי] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20997 קרחון קלטי] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=7436&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קלטי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=7838&fid=antgeo_112 תצלום לוויין של אזור קרחון קלטי]
* [https://mapcarta.com/25617618 מפת אזור קרחון קלטי]

== הערות שוליים ==

קטגוריה:הרי המלכה מוד
קטגוריה:חוף דופק: קרחונים
מרפינו

מרפינו (ברוסית: Марфино) הוא ראיון של המחוז הצפון-מזרחי של העיר הפדרלית מוסקבה, שברוסיה. שטח הראיון הוא 2.26 קמ"ר ואוכלוסייתו מונה 35,579 תושבים (2020).

במשך 70 שנה, עד שמרפינו הפך לראיון עצמאי, הוא הצליח לבקר בחמישה ראיונים שונים. בשנת 1977, מרפינו הוא חלק מראיון קירובסקי במוסקבה. בשנת 1991 הוקם האוקרוג המוניציפלי מרפינו, ובשנת 1995 הוא מקבל מעמד של ראיון במוסקבה.

החלק הדרומי של ראיון מרפינו היה יישוב נפרד ונקרא קשיונקין לוג. עד כה, אחד מרחובות מרפינו נושא את השם הזה.

בראיון ממוקמות תחנות מטרו "ולדיקינו" ו"אוקרוז'נאיה".

==קישורים חיצוניים==

* 

קטגוריה:מוסקבה: נפות
שפווילר

שפווילר (באנגלית: Shepweiler) הוא כלב, שנוצר מביות הרועה הגרמני והרוטווילר בתחילת המאה העשרים ואחת והוא החל לצבור פרסום קצת לפני תחילת העשור השלישי של המאה העשרים ואחת.

הגובה הממוצע של השפווילר הוא כ-60 סנטימטרים ומשקלו הממוצע הוא כ-63 קילוגרמים.<ref></ref><ref></ref>

== אופי ==
השפווילר הוא כלב הדורש דומיננטיות גבוהה מצד בעליו ובנוסף הוא כלב אנרגטי ואמין.

בנוסף הוא מסתדר עם חיות מחמד אחרות כל עוד הם מתאגדים כראוי.

==מאפיינים==
לשפווילר יש פרווה בעובי משתנה ובצבע שנע בין שחור לחום בהיר, ולרוב יש גם קצת פרווה לבנה (בעיקר באזור הבטן).

משום שהכלבים ששימשו ליצירתו (הרועה הגרמני והרוטווילר) הם כלבי שמירה אז גם השפווילר הוא כלב שמתאים למשימה זו. בנוסף לשפווילר יש עוצמת נשיכה ונעילת לסת חזקות.

האינטליגנציה של השפווילר גבוהה מאוד וקל מאוד לאלף אותו.

יכולת הלמידה של השפווילר גם כן גבוהה. בנוסף השפווילר מבדיל בין ילדים ותינוקות למבוגרים ומתנהג אליהם בהתאם.<ref></ref><ref></ref>

== קישורים חיצוניים ==

* 

==הערות שוליים==

קטגוריה:גזעי כלבים
קטגוריה:גזעי כלבים מעורבים
יארוסלבסקי (נפה, מוסקבה)

נפת יארוסלבסקי (ברוסית: Ярославский район) היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 7.99 קמ"ר ואוכלוסייתה מונה 98,272 תושבים (2020). עד לשנת 1991 הייתה חלק מנפת באבושקינסקי.

הנפה גובלת בשמורת הפארק הלאומית הממלכתית "לוסיני אוסטרוב" - מקום בילוי מועדף על תושבי הנפה.

תושבי נפת יארוסלבסקי ואורחי מוסקבה מציינים את רמת הנוחות הגבוהה, הפיתוח הקומפקטי והמיקום הנוח של הנפה. הציר המרכזי של הנפה הוא כביש יארוסלב. בשנים האחרונות הכביש המהיר זכה למראה של כביש מהיר ומודרני. הכיסוי שלו עבר מודרניזציה, משני צידי הכביש המהיר נבנו בתים חדשים עם רשת שלמה של חנויות שונות, מרכזי קניות, בתי קפה ושירותי צריכה אחרים.
== אתרים ראויים לציון ==
* האוניברסיטה המוסקבאית הממלכתית לבנייה 
* תיאטרון הדרמה המוסקבאי החדש

==קישורים חיצוניים==

* 

קטגוריה:מוסקבה: נפות
המתמחים

המתמחים היא תוכנית מציאות תיעודית ישראלית, בת 4 עונות המשודרת בערוץ קשת 12 ועוקבת אחרי מתמחים בבתי חולים בישראל תוך דגש על מקרים רפואיים בהם הם צריכים לטפל. בעונתה הראשונה זכתה הסדרה ברייטינג ממוצע של 21.5% והביאה לשיפור ביחסה של דעת הקהל באשר לתנאי העסקתם של המתמחים בבתי החולים בישראל, כתוצאה בכך המשיכה הסדרה לעונה נוספת.

==עונות==
===עונה 1===
צילומי העונה נערכו למשך שנתיים בין מחלקות המרכז הרפואי ע"ש חיים שיבא – תל השומר וכללה 7 פרקים שאורכו של כל אחד הוא 60 דקות. העונה שודרה בין התאריכים 16 ביוני 2016 - 4 באוגוסט 2016.

בעונה זו השתתפו המתמחים הבאים:
* ד"ר ליאור אונגר (נוירוכירורגיה).
* ד"ר בלה אונגר (רפואה פנימית וגסטרואנטרולוגיה).
* ד"ר חן שפטר (כירורגיה כללית).
* ד"ר ענבל שרון (כירורגיה כללית).
* ד"ר טל ויסמן (כירורגיית פה ולסת).

===עונה 2===
עונה זו המשיכה ללוות את המתרחש במרכז הרפואי "שיבא" תל השומר ושודרה בחודשים יולי ואוגוסט 2017.

המתמחים המשתתפים בעונה זו הם:
* ד"ר חיה שוורץ (המחלקה הכירורגית).
* ד"ר אילון רם (כירורגיית לב-חזה).
* ד"ר שני גורן (כירורגיה כללית).
* ד"ר רות יוסוביץ' (רפואת אף אוזן גרון וניתוחי ראש צוואר).
* ד"ר סהר נדל (כירורגיית פה ולסת).
* ד"ר חן שפטר (כירורגיית כלי דם). השתתף בעונה הראשונה, אך בעונה זו הוא החל בהתמחות השנייה.
* ד"ר אמיר הדני (נוירוכירורגיה).

===עונה 3===
עונה זו החלה בשידור ב-26 באוגוסט 2020 ועוקבת אחר המתמחים בבית חולים בילינסון שבפתח תקווה ובמרכז הרפואי "שיבא" תל השומר.
לעונה זו התווסף, לאחר תום העונה המתוכננת, פרק מיוחד בשם "לוחמי הקורונה", אשר מתעד את המתמחים שנאבקו בהתפרצות נגיף הקורונה בישראל.

המתמחים המשתתפים בעונה זו הם:
* ד"ר נתי בן שלום (נוירוכירורגיה).
* ד"ר ענבל ברוך (כירורגיית לב-חזה). מיועדת להיות מנתחת לב.
* ד"ר יוני ראובן (אף אוזן גרון), יוצא אתיופיה שעלה לארץ בגיל חצי שנה.
* ד"ר איה מור ששון (מומחית צעירה בגינקולוגיה ומיילדות).
* ד"ר נמרוד אבירן (מומחה בכירורגיה כללית, התמחות בטראומה וכירורגיה דחופה).

===עונה 4===
עונה זו החלה ב-9 ביוני 2022.

===רייטינג===
{| class="wikitable sortable" style="white-space:nowrap; text-align:center; line-height:17px; ;width:40em; font-size:90% ;margin-left: auto; margin-right: auto; border: none;"
|-
! rowspan="2" scope="col" class="unsortable" |
! colspan="2" rowspan="2" style="width:20em;" | פרק
! rowspan="2" style="width:14em;" class="unsortable" |מקורי
! colspan="2" style="width:15em;" | נתוני צפייה
! rowspan="2" class="unsortable" | מקור
|-
! style="width:6em;" |אחוזי צפייה
! style="width:6em;" |מספר צופים
|-
! rowspan="3" | 1
!1
| align="right" |פרק הפתיחה
|9 ביוני 2022
|11.1%
|270,000
|
|-
!2
| align="right" |הניתוח הכפולה של רותם
|16 ביוני 2022
|11.4%
|291,000
|
|-
!3
| align="right" |הלילה שהכל קורה בו
|23 ביוני 2022
|11.3%
|296,000
|
|-
! 2
!4
| align="right" |לילה עוצר נשימה
|1 ביולי 2022
|9.5%
|236,000
|
|}

==קישורים חיצוניים==
* 

* 
* 
* 

==הערות שוליים==

קטגוריה:תוכניות טלוויזיה ישראליות
קטגוריה:תוכניות מציאות תיעודיות ישראליות
קטגוריה:סדרות טלוויזיה רפואיות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:קשת: תוכניות וסדרות
גשר יבנה

גשר יבנה (מכונה לעיתים גם הגשר הקופץ, הגשר הממלוכי או גשר הקפיצה בגלל בליטה במרכז הגשר שגרמה למכוניות לקפוץ אם נסעו במהירות<ref name="JacobsEber1998"></ref>) הוא מסוג גשר קשת שנבנה על ידי הממלוכים באזור מזרח יבנה שחוצה את נחל שורק, הגשר נמצא בסמוך למתחם ספורט, גינה ציבורית וכן בסמוך לגשר חדש המשמש את כביש 410.

== היסטוריה ==
הצד הפונה למורד הגשר בשנת 2010
בשנת 1244 נכבשה יבנה על ידי הממלוכים מידי הצלבנים, הממלוכים חיברו את יבנה אל דרך הדואר ולאחר מכן הקימו גשר בסמוך ליבנה.

הגשר היה אחד מסדרת של גשרים שנבנו על ידי הסולטאן בייברס במצרים וארץ ישראל. הגשר נחקר לראשונה בעידן המודרני על ידי הארכאולוג הצרפתי, שארל קלרמון-גנו. מטרתם העיקרית של גשרים אלה הייתה להקל על התנועה והמעבר של צבאותיו של בייברס בין אזור מצרים לצפון סוריה והלבנט<ref name="CG">Clermont-Ganneau, 1896, ARP II, pp. [https://archive.org/stream/archaeologicalre02cler#page/110/mode/1up 110]–117</ref>. הגשר השני היה גשר לוד מצפון לעיר לוד.

לפי קלרמון-גנו הגשר הוקם בערך בשנת 1273<ref>Clermont-Ganneau, 1896, ARP II, p. [https://archive.org/stream/archaeologicalre02cler#page/174/mode/1up 174]; Reinecke, 1992, II, 38 No. 170. Both cited in Petersen, 2001, p. [https://www.academia.edu/21620272/Gazetteer_6._S-Z 318]</ref>.

מקס ון ברך, שבחן את הגשר בסוף המאה ה-19 ומצא כי הגשר הכיל כמות גדולה של חומרי בנייה מהתקופה הצלבנית בארץ ישראל<ref>Clermont-Ganneau, 1896, ARP II, [https://archive.org/stream/archaeologicalre02cler#page/182/mode/1up p. 182] Also cited in Petersen, 2001, p. [https://www.academia.edu/21620272/Gazetteer_6._S-Z 318]</ref>.

ממזרח לגשר עוברת מסילת ברזל, המסילה הונחה על ידי הצבא הבריטי בדרכו ממצרים במהלך מלחמת העולם השנייה.

אורך הגשר הוא 48 מטרים והרוחב שלו הוא 11 מטרים, הגשר מורכב משלוש קשתות, כ־2 מזחים מרכזיים<ref name="Petersen297">Petersen, 2010, p. [https://www.academia.edu/2635988/Bridges_in_Medieval_Palestine 297]</ref>.

==קישורים חיצוניים==

== הערות שוליים ==

קטגוריה:ישראל: גשרים
קטגוריה:יבנה: מבנים
קטגוריה:נחל שורק
סברני (נפה, מוסקבה)

נפת סברני (ברוסית: район Северный; מילולית: "הנפה הצפונית") היא נפה במחוז הצפון-מזרחי של העיר הפדרלית מוסקבה שברוסיה. שטחה הוא 10.29 קמ"ר ואוכלוסייתה מונה 38,633 תושבים (2020).

סברני ממוקמת מעבר לכביש הטבעת של מוסקבה לאורך כביש דמיטרובסקויה, בין כביש הטבעת של מוסקבה לעיר דולגופרודני.

בשנת 2017, על פי מחקרי יאנדקס, סברני הוכרה בתור הנפה הגרועה ביותר במוסקבה, בשל נגישות תחבורתית נמוכה, תשתיות ואיכות חיים ברמה ירודה.
== אתרים ראויים לציון ==
* תחנת סברניה להכנת מים (חברת אספקת מים של מוסוודוקנאל, חברת המים הגדולה ברוסיה)
* אחוזת וינוגרדובו
* תחנת המטרו פיזטך של הקו ליובלינסקו-דמיטרובסקאיה

==קישורים חיצוניים==

* 

קטגוריה:מוסקבה: נפות
עובדיה פורת

עובדיה פורת (24 ביוני 1911 – 9 בדצמבר 1995) היה חלוץ, חבר ב"קבוצת הכובש", ממקימי הקיבוצים רמת הכובש ועינת, דיפלומט, פעיל ההגנה ופעיל ההסתדרות הכללית של העובדים בארץ ישראל. בעת הקמת קיבוץ עינת, פורת היה מזכיר הקיבוץ, ובין השנים 1951 ו-1953 כיהן כראש המועצה האזורית השרון התיכון, שבה נמצא הקיבוץ.

==ביוגרפיה==
פורת נולד לשרה ולרב יוסף יוסלביץ', בעיירה דבינסק, שבלטביה, שהייתה אז ב. בעיירה נמשכה הפעילות הדתית והציונית גם אחרי המהפכה הרוסית (1917). פורת שלט בשפה העברית מילדות. הוא למד בחדר, בישיבה ובבית ספר תיכון "תחכמוני". הוא הצטרף לתנועת "השומר הצעיר" ובהמשך ל"", ובשנת 1929 עלה לארץ ישראל. הוא הצטרף לקבוצת ההכשרה "הכובש" בכפר סבא, וחלה בקדחת.

פורת וחבריו ניסו לכפות על פרדסני נס ציונה עבודה עברית. בשנת 1932 הם הקימו את הקיבוץ "רמת הכובש". בשנת 1934 יצא פורת בשליחות ההסתדרות לפולין. שם הפך לפעיל ההעפלה.

עם חזרתו ארצה, פורת היה פעיל ארגון ההגנה. הוא התחפש לרב כדי לערוך סדר פסח לאסירים בכלא עכו. אולם משימתו העיקרית הייתה יצירת קשר בינם לבין פעילי הארגון, שמחוץ לכלא. ב-1936 מונה לאיש קשר בין הנוטרים לבין ההגנה והמחלקה המדינית של הסוכנות היהודית. תפקיד הכיסוי שלו היה איש סעד, המטפל ברווחת הנוטרים. עוד באותה שנה חזר לקיבוץ.

בעת המרד הערבי הגדול הייתה רמת הכובש בחזית המאבק, ופורת וחבריו הגנו על היישוב והדרכים סביבו, וספגו אבדות כבדות מהפורעים הערבים. בנובמבר 1943 פשט הצבא הבריטי על רמת הכובש וחיפש נשק ומעפילים. חברי הקיבוץ לא חשפו דבר. ב-1945 נשלח פורת לארצות הברית להסברה על היישוב היהודי בארץ ישראל והצורך בחיזוק העלייה לאחר השואה. הוא גם גייס מתנדבים לעזרת "ההגנה" ורכש נשק. הוא שב לארץ ב-1947, והתברר כי הפך בארצות הברית למבוקש בעוון הברחת נשק.

בשנת 1951, לאחר ויכוחים רבים, שבקיבוץ רמת הכובש הגיעו תכופות לאלימות פיזית, הוחלט על הפילוג בתנועה הקיבוצית. עובדיה וקבוצה גדולה של חברים, תומכי מפא"י, נטשו את קיבוץ רמת הכובש בידי תומכי מפ"מ, והקימו את קיבוץ עינת. בעינת, פורת שימש כמזכיר הקיבוץ ובין השנים 1951 ו-1953 כיהן כראש המועצה האזורית השרון התיכון, בה נמצא הקיבוץ.

עם סיום תפקידו כמזכיר הקיבוץ, הצטרף פורת לפעילות ההסתדרות הכללית של העובדים בארץ ישראל. הוא שימש כמבקר הפנימי שלה. בתפקידו מנע בזבזנות בהסתדרות.

עובדיה התחתן עם רעייקה, ולזוג נולדו שלושה ילדים.

==קישורים חיצוניים==
* [http://www.tidhar.tourolib.org/tidhar/view/7/2950 עובדיה פורת] באתר האנציקלופדיה לחלוצי היישוב ובוניו

==הערות שוליים==

קטגוריה:אנשי העלייה הרביעית
קטגוריה:ישראלים ילידי האימפריה הרוסית
קטגוריה:לוחמי ההגנה
קטגוריה:מייסדי קיבוצים
קטגוריה:רמת הכובש: אישים
קטגוריה:עינת: אישים
קטגוריה:אישים הקבורים בעינת
קטגוריה:פעילי ההסתדרות הכללית
קטגוריה:ראשי המועצה האזורית דרום השרון
קטגוריה:ישראלים שנולדו ב-1911
קטגוריה:ישראלים שנפטרו ב-1995
Living the Blues

Living the Blues (בתרגום חופשי: לחיות את הבלוז) הוא אלבום האולפן השלישי של להקת הרוק בלוז האמריקאית קנד היט. האלבום היה אלבום כפול ויצא לקראת סוף שנת 1968. היה זה אחד האלבומים הכפולים הראשונים שהגיעו גבוה במצעדי המכירות.
== הפקה ==
האלבום כלל את השיר "Going Up the Country", אשר היה לשיר המצליח ביותר של הלהקה בכל הזמנים, לצד "On the Road Again", שיצא אלבום קודם. האלבום הוא הראשון מבין אלבומי הלהקה שבו ישנו תפקיד פסנתר, אותו מבצע ג'ון מייאל. מאייל מנגן בשירים "Walking by Myself" ו־"Bear Wires", אך הוא לא הצטרף רשמית ללהקה ולא ניגן באלבומים מאוחרים יותר. באלבום שיר באורך יותר מ־20 דקות בשם "Parthenogenesis" ושיר אחד המחולק לשניים בשם "Refried Boogie" שהוא הקלטה של הופעה חיה באורך של יותר מ־40 דקות.

באלבום מנגנים ההרכב ה"קלאסי" של הלהקה הכולל את אלן וילסון (כתיבה, שירה, גיטרה, מפוחית פה), בוב הייט (שירה, כתיבה, מפוחית פה), הנרי וסטין (גיטרה מובילה), לארי טיילור (גיטרה בס) ואדולפו דה לה פארה (מערכת תופים, כלי הקשה). השיר "Going Up the Country" שכתב ושר וילסון זכה לביקורות חיוביות ביותר, הגיע למקום 11 במצעד הבילבורד הוט 100<ref></ref>, ולמקום 19 במצעד הסינגלים הבריטי<ref></ref>. האלבום היה בין 20 האלבומים הנמכרים ביותר לאחר יציאתו בארצות הברית<ref></ref>. שנים מאוחר יותר הוציא מתופף הלהקה, אדולפו דה לה פארה, ספר המגולל את תולדותיה של הקבוצה, אשר נקרא "Living the Blues" על שם האלבום.

== רשימת רצועות ==

==קישורים חיצוניים==

קטגוריה:אלבומי קנד היט
קטגוריה:אלבומי חברת ליברטי רקורדס

== הערות שוליים ==
אזור התעשייה קרני

אזור התעשייה קרני היה אזור תעשייה בסמוך למעבר קרני, ששימש בעיקר עובדים מרצועת עזה וכלל עסקים בבעלות של ישראלים ופלסטינים. אזור התעשייה הפסיק את פעילותו בשלהי האינתיפאדה השנייה. 

באזור התעשייה היו לפני תחילת האינתיפאדה השנייה כ־57 מפעלים, אך בגללה מספר זה עמד על כ־21 מפעלים בלבד וכ־652 עובדים באמצע 2004.

מנכ"לי אזור התעשייה היה עד 2004 ואליד אל-מסר ומחליפו היה בשאר אל-מסרי (ממקימי העיר החדשה רוואבי שבסמוך לרמאללה).

== היסטוריה ==
אזור התעשייה הוקם ב־1999 ובמקור היה תכנון להעסיק שם כ־10,000 עובדים, אזור התעשייה הוא אחד מניסיונות המימוש של יוזמת עמק השלום אשר כוללת שיתוף פעולה כלכלי בין ישראל, ירדן והרשות הפלסטינית ברוח חזון מזרח תיכון חדש והקמתם של אזורי התעשייה התעשייה "פארק השלום" בשטחי מועצה אזורית לב השרון, אזור תעשייה מוקבלה שבקרבת ג'נין, "אזור התעשייה טרכומיה" בסמוך לחברון ו"אזור התעשייה ח'דורי" בסמוך לטול כרם, המימון להקמת אזורי התעשייה יגיע בעיקר בעזרתן של המדינות התורמות, מלבדן גם גרמניה התכוונה עוד לפני האינתיפאדה השנייה לממן את בניית אזור התעשייה מוקבלה (בסכום שערכו היה בדצמבר 2003 כ־30 מיליון אירו), וארצות הברית התכוונה להשתתף בפיתוח אזור התעשייה ח'דורי.

במאי 2004 הפסיקה הפעילות באזור התעשייה בשל הסגר שהחליט צה"ל להטיל על העיר רפיח, ביתור הרצועה ואף סגירת מעבר קרני, בעקבות כך נגרם נזק כלכלי למפעלי האזור.

באוגוסט 2004 נפתח מחדש מעבר קרני אך אזור התעשייה לא נפתח ככל הנראה בעקבות סכסוך בין רשות שדות התעופה (שאחראית על ניהולו של מעבר קרני) להנהלת אזור התעשייה. מאז אזור התעשייה לא נפתח מעולן.

בהתייחסות למעשי השחיתות באזור התעשייה, פיגועי הטרור בהם המפגעים עברו במעבר קרני ולעיתים אף עבדו באזור התעשייה אמר מאהר אלמצרי, שר הכלכלה והמסחר של הרשות הפלסטינית כי "אסור לקבוצה כלשהי לנצל את מעבר קרני למטרות שאינן מסחריות, שיגרמו לסגירתו וימיטו נזקים על המגזר הפרטי ועל ציבור הצרכנים כאחד".

באוקטובר 2016 הוצעה יוזמה בנוגע לעתידו של אזור התעשייה במעבר קרני על ידי איש העסקים העזתי נביל בואב שקרא להקים כ־5 אזורי תעשייה בגבול בין ישראל לעזה וכן לחדש את פעילותו של אזור התעשייה במעבר קרני, מלבדו פורסם כי גם החמאס תומך בהצעתו של בואב בעקבות הקושי כלכלי של האוכלוסייה המתגוררת ברצועה, שסובלת משיעורי אבטלה של מעל ל־60%. בואב היה בעלים של כ־4 מפעלי טקסטיל, שפעלו באזור התעשייה קרני שסיפקו עבודה ל־2,000 פועלים אך נאלצו להיסגר ב־2007.

ביולי 2019 פורסם כי קטר הסכימה לממן את ההקמה המחודשת של אזור התעשייה בקרני לאחר שהדבר הומלץ על ידי מערכת הביטחון הישראלית שיהיה בפיקוח של הצבא, אזור התעשייה ייתן מענה תעסוקתי לכ־5,000 עובדים פלסטיניים, מלבד זאת קיימת תוכנית בה ישראל תצטרך לאשר את הכנסת החומרים הדו־שימושיים למתחם בלבד תוך פיקוח מלא על הפעילות הנעשית בתוך אזור התעשייה ועד ליציאת המוצרים דרך מעבר כרם שלום. רק כחודשיים לאחר מכן במסגרת כנס של ועדת הקישור לסיוע כלכלי לרשות הפלסטינית הוצעו כמה פתרונות שיעזרו לפיתוח הרצועה ובניהם: הקמת מתקן התפלה בחאן יונס, החזרת הפעילות באזור התעשייה קרני שנמצא בסמוך למעבר קרני וכן החזרת הפעילות של בית החולים שהיה במעבר ארז.

== קישורים חיצוניים ==
* 

== הערות שוליים ==

קטגוריה:ישראל: אזורי תעשייה
קטגוריה:מעבר קרני
אקינשולה אקיניימי

אקינשולה אקיניימי (בנורווגית: Akinshola Akinyemi; נולד ב-12 ביולי 1993) הוא כדורגלן נורווגי המשחק בעמדת הבלם בגרורוד.

==קריירה==
אקינשולה התחיל את הקריירה שלו בקבוצת הילדים של הולמליה ולאחר מכן הצטרף למחלקת הנוער של וולרנגה. ב-10 באוגוסט 2012, אקינשולה ערך את הופעת הבכורה שלו בקבוצה בניצחון 1–3 נגד אוד גרינלנד.

בקיץ איקיינמי, חתם בדרובאק-פרוגן ולאחר מכן חתם בגרודוד.

לקראת עונת חתם בפרדריקסטאד.

בינואר , חתם אקינשולה בסאנס אולף.

בקיץ חתם אקינשולה בלוקומוטיב פלובדיב מליגת העל הבולגרית, קבוצתו הראשונה מחוץ לנורווגיה.

ב-27 באוגוסט 2020 חתם במכבי נתניה מליגת העל, ב-29 בינואר 2021 שוחרר מהקבוצה.

בקיץ , אקיניימי חתם ברופוס.

==תארים==
; לוקומוטיב פלובדיב
*הגביע הבולגרי: 

==קישורים חיצוניים==

==הערות שוליים==

קטגוריה:כדורגלנים נורווגים
קטגוריה:בלמי כדורגל נורווגים
קטגוריה:כדורגלני וולרנגה
קטגוריה:כדורגלני פרדריקסטאד
קטגוריה:כדורגלני סאנס אולף
קטגוריה:כדורגלני לוקומוטיב פלובדיב
קטגוריה:כדורגלני מכבי נתניה
קטגוריה:ספורטאים זרים בבולגריה
קטגוריה:ספורטאים זרים בישראל
קטגוריה:כדורגלנים זרים בישראל
קטגוריה:נורווגים שנולדו ב-1993
גוסטבו מרמנטיני

גוסטבו מרמנטיני דוס סנטוס (בפורטוגזית: Gustavo Marmentini dos Santos; נולד ב-8 במרץ 1994) הוא כדורגלן ברזילאי המשחק בעמדת הקשר התקפי באלאשקרט.

==קריירה==
מרמנטיני התחיל את הקריירה שלו באתלטיקו פרנאאנסה, ובעונת , הצטרף לקבוצה הבוגרת.

ב-12 באוגוסט 2014 הושאל לדלהי דינמוס מהסופר ליג ההודי. ב-14 באוקטובר, ערך את הופעת הבכורה שלו בקבוצה בתיקו 0-0 נגד פונה סיטי.

בתחילת עונת חזר לפרנאאנסה. באוגוסט של אותה עונה הושאל לגואראטינגוטה, אך כעובר זמן קצר חזר לדליה דינמוס.

בעונת הושאל ללוורדנסה, עונה לאחר מכן לסמפאיו קוראה. בחצי הראשון של עונת , הצטרף לגרמיו אוסאסקו אודקס.

ב-7 ביולי 2018 חתם באלאשקרט ירוואן מליגת העל הארמנית. בעונת רשם את עונת השיא שלו, כאשר כבש 11 שערים ב-24 משחקים.

ב-26 ביולי 2020 חתם בהפועל חדרה מליגת העל.

ב-3 בפברואר 2022 חתם בהפועל באר שבע בהשאלה לחצי עונה עם אפשרות לרכישה. יומיים לאחר מכן ערך את הופעת הבכורה בהפסד 0–1 למכבי נתניה. בסופו של דבר לא המשיך בהפועל באר שבע. ב-22 ביולי 2022 חתם בלאמיה. ב-24 בדצמבר 2022 חתם במכבי בני ריינה.

ב-31 באוגוסט 2023 מרמנטיני חתם בפיוניק ירוואן מליגת העל הארמנית.ואז עבר לאלשקרט מליגת העל הארמנית.

== תארים ==
הפועל באר שבע
* גביע המדינה: 2021/2022

==קישורים חיצוניים==

* 

==הערות שוליים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני אתלטיקו פרנאאנסה
קטגוריה:כדורגלני אודישה
קטגוריה:כדורגלני אל-איתיחאד כלבה
קטגוריה:כדורגלני אלאשקרט ירוואן
קטגוריה:כדורגלני הפועל חדרה
קטגוריה:כדורגלני הפועל באר שבע
קטגוריה:כדורגלני לאמיה 1964
קטגוריה:כדורגלני מכבי בני ריינה
קטגוריה:כדורגלני פיוניק ירוואן
קטגוריה:כדורגלנים זרים בישראל
קטגוריה:ספורטאים ברזילאים באיחוד האמירויות הערביות
קטגוריה:ספורטאים זרים בארמניה
קטגוריה:ספורטאים ברזילאים בישראל
קטגוריה:ספורטאים ברזילאים ביוון
קטגוריה:ברזילאים שנולדו ב-1994
ה.ס וונג

ה.ס וונג (במנדרינית תקנית: 王小亭 נולד ב-1900 - 9 במרץ 1981) היה צלם עיתונות סיני. צילומו המפורסם ביותר הוא "יום שבת העקוב מדם", תצלום של תינוק בוכה, זמן קצר לאחר הפצצת תחנת הרכבת הדרומית של שאנגחאי בסין על ידי כוחות יפנים במסגרת קרב שאנגחאי שנערך במלחמת סין–יפן השנייה.

== קריירה ==
בשנת 1920 ו-1930, עבד וונג בסין כצלם עם מספר סוכנויות שונות. התצלום המפורסם שלו, יום שבת העקוב מדם", נודע במספר שמות כגון "התינוק הסיני", "התינוק הסיני חסר האם", "התינוק בתחנת הרכבת בשאנגחאי" ו"תינוק שאנגחאי, צולמה במהלך קרב שאנגחאי במלחמת סין-יפן השנייה. בתצלום נראה תינוק בוכה היושב לבדו על רציף תחנת הרכבת ההרוסה, כשלגופו בגדים הנראים שרופים ומוכתמים בדם. התצלום עורר סערה ציבורית ונחשב לאחד התצלומים המשפיעים ביותר בעולם. בתוך שנה מיום פרסומו, התצלום נראה על ידי יותר מ-136 מיליון איש. בשנת 2010, זכה וונג בפרס כעיתונאי אסיאתי-אמריקאי על ידי התאחדות העיתונאים האמריקאית האסיאתית.<ref></ref>

וונג צילם סרטי חדשות נוספים המכסים את ההתקפות היפניות בסין, כולל קרב שוז'ו במאי 1938 והפצצות האוויר בגואנגג'ואו בחודש יוני.<ref></ref> לעיתים הוא העמיד את עצמו בסכנה על מנת לצלם. פעם נקלע לאזור שהופצץ על ידי מטוסים יפניים. לאחר שהכעיס את היפנים על ידי תיעוד האלימות של התקפותיהם, ממשלת יפן הקצתה סכום של 50,000 דולר על מי שיסגירו לרשויות.<ref></ref> בסין, פעל וונג בהגנה בריטית, אך המשיך להיות נתון לאיומי מוות של לאומנים יפנים אשר גרמו לו לעזוב את שאנגחאי עם משפחתו ולעבור להתגורר בהונג קונג.<ref></ref>

== חיים מאוחרים ==
וונג עבר לטייפה בשנות השבעים ונפטר מסוכרת בביתו בגיל 81 ב-9 במרץ 1981.<ref></ref>

==ראו גם==
*יום שבת העקוב מדם

==קישורים חיצוניים==

==הערות שוליים==

קטגוריה:צלמי מלחמה
קטגוריה:צלמי עיתונות
קטגוריה:ילידי 1900
קטגוריה:סינים שנפטרו ב-1981
מייקל אומוה

מייקל ג'וניור אומוה (באנגלית: Michael Junior Omoh; נולד ב-29 באוגוסט 1991) הוא כדורגלן ניגרי, המשחק בעמדת הקשר בכזמה.

==קריירה==
אומוה התחיל את הקריירה שלו בקבוצת הכדורגל של דלכורד. בעונת , הצטרף לאסטרסונד מליגת המשנה השוודית, והיה שותף לעלייה של הקבוצה לליגת העל השוודית בסיום העונה, לראשונה בתולדותיה. במהלך עונת , חתם בארברו.

בקיץ , חתם בפוליטכניקה יאשי מליגת העל הרומנית.

ב-17 באוגוסט 2020, אומוה חתם בהפועל כפר סבא מליגת העל. ב-25 בינואר 2021, חתם במכבי אחי נצרת<ref></ref>

ב-19 ביולי 2021, אומוה חזר לרומניה וחתם באקדמיקה קליניקן.

ב-10 בינואר 2022 חתם אומוה בפארול קונסטנצה.

בקיץ הצטרף לכזמה מליגת העל הכוויתית.

==קישורים חיצוניים==

==הערות שוליים==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:וארי: כדורגלנים
קטגוריה:כדורגלני אסטרסונד
קטגוריה:כדורגלני ארברו
קטגוריה:כדורגלני פוליטכניקה יאשי
קטגוריה:כדורגלני הפועל כפר סבא
קטגוריה:כדורגלני מכבי אחי נצרת
קטגוריה:כדורגלני אקדמיקה קליניקן
קטגוריה:כדורגלני פארול קונסטנצה
קטגוריה:כדורגלנים זרים בישראל
קטגוריה:ניגרים שנולדו ב-1991
משה זטלנד

משה זטלנד (2 בנובמבר 1892 - 4 באוקטובר 1960) היה ממייסדי תנועת "החלוץ" וממיסדי המושב ירקונה והיה ראש המועצה האזורית הירקון בין השנים 1952 ו-1957.

==קורות חייו==

זטלנד נולד בצ'רניגוב, פלך קיוב, באוקראינה, שהייתה בתחומי האימפריה הרוסית. אביו, חיים, היה סוחר עץ. אמו הייתה דבוסיה לבית פוטפובסקי. זטלנד למד בחדר מתוקן ובבית ספר חילוני בצ'רניגוב.

זלטנד היגר לארצות הברית ב-1910. שם גר תחילה במילווקי. הוא היה פעיל שם בתנועת "פועלי ציון". משם עבר לוושינגטון די. סי., בה סייע לדוד בן-גוריון וליצחק בן צבי בפעילות ציונית, בתקופת מלחמת העולם הראשונה. בין השאר, סייע בהקמת תנועת "החלוץ" באמריקה. בשנת 1917 זטלנד עבר ללוס אנג'לס, ולמד בה חקלאות.

ב-1918 עלה לארץ ישראל עם הגדוד העברי, ושירת בו בארץ עד 1920. משה זטלנד נישא לשרה בת אברהם ירמיצקי, ב-1921. לזוג נולד בן.

ב-1923 הם עברו לתל אביב. זטלנד עבד בנגריה, נבחר כחבר למועצת פועלי תל אביב-יפו ולמזכיר אגודת פועלי העץ. ב-1928 ניהל את התעבורה בהקמת מפעל-רוטנברג בנהרים.

בשנת 1932–1933 היה ממייסדי המושב ירקונה. הקבוצה החלה להתארגן לעלייה לקרקע משנת 1925, אך היה קושי במציאת קרקע עבורם. הקבוצה לא הייתה שייכת לשום התארגנות מיישבת גדולה, ולכן גם סבלה מתקציבים נמוכים. חבריה גרו בצריפים זולים עד שנות ה-50 של המאה ה-20.

ב-1933 יסד את הקואופרטיב לתובלה "המרץ" ומ-1935 ניהל את המשלוחים במרכז "תנובה" בתל אביב. זטלנד היה חבר בארגון המחתרת, "ההגנה".

זטלנד היה ראש המועצה האזורית הירקון בין השנים 1952 ו-1957. בשטח המועצה מצוי המושב "ירקונה", שבו הוא גר.

זטלנד נפטר ב-7 באוקטובר 1960 ונקבר בבית העלמין ירקונה־גני עם<ref></ref>.

==קישורים חיצוניים==

*[http://www.tidhar.tourolib.org/tidhar/view/5/2143 משה זטלנד] באתר האנציקלופדיה לחלוצי היישוב ובוניו

==הערות שוליים==

קטגוריה:ראשי המועצה האזורית דרום השרון
קטגוריה:אנשי העלייה השנייה
קטגוריה:לוחמי ההגנה
קטגוריה:מייסדי מושבים
קטגוריה:ישראלים ילידי האימפריה הרוסית
קטגוריה:ישראלים שנולדו ב-1892
קטגוריה:ישראלים שנפטרו ב-1960
קטגוריה:ירקונה: אישים
שאנדור ארדש

שאנדור ארדש (בהונגרית: Erdős Sándor; נולד ב-21 באוגוסט 1947) הוא סייף יהודי-הונגרי אלוף אולימפי (מינכן 1972) ופעמיים אלוף עולם (1970 ו-1971) בדקר קבוצתי.

== ביוגרפיה ==
בשנת 1965 התגייס לצבא. בשנת 1971 סיים ארדש לימודיו באוניברסיטת קרל מרקס לכלכלה (היום אוניברסיטת קורבינוס של בודפשט) בתואר בכלכלה, בשנת 1976 סיים את האוניברסיטה לחינוך גופני בתואר מאמן אמן בסייף. לאחר שפרש מספורט, עבד כאיש עסקים.

== קריירה בספורט ==
משנת 1960 היה סייף רומח ודקר ב-VSC בודפשט. בשנת 1965 הוא זכה במדליית זהב באליפות הונגריה לנוער בדקר והשתתף באליפות העולם לנוער ברוטרדם באותה השנה. באליפות העולם לנוער שנערכה בטהראן בשנת 1967 הוא זכה במדליית ארד בדקר אישי.

===אלוף הונגריה===
בשנת 1969 זכה באליפות הונגריה בדקר קבוצתי.

===אלוף עולם קבוצתי===
באליפות העולם שנערכה באנקרה בשנת 1970 הוא זכה במדליית זהב בתחרות דקר קבוצתי.

באליפות העולם שנערכה בווינה בשנת 1971 הוא זכה שוב במדליית זהב בתחרות דקר קבוצתי וסיים במקום רביעי בדקר אישי.

===אלוף אולימפי קבוצתי===
באולימפיאדת מינכן (1972) הוא זכה במדליית זהב בדקר קבוצתי, לפני שווייץ וברית המועצות.

באליפות העולם שנערכה בגטבורג בשנת 1973 הוא זכה במדליית כסף בדקר קבוצתי.

באליפות העולם שנערכה בגרנובל בשנת 1974 הוא זכה במדליית ארד בדקר קבוצתי.

באליפות העולם שנערכה בבודפשט בשנת 1975 הוא זכה במדליית ארד בדקר קבוצתי.

באולימפיאדת מונטריאול (1976) הוא סיים במקום רביעי בדקר קבוצתי ובמקום שביעי בחרב קבוצתי.

באליפות העולם שנערכה בבואנוס איירס בשנת 1977 הוא סיים במקום רביעי בדקר קבוצתי.

== לקריאה נוספת ==
* המשחקים האולימפיים 1896–1976 - בודפשט, 1977 - 
* לאסלו הוואש: ספר הזהב של הספורט ההונגרי - בודפשט, 1982 - 
* מיקלוש בוצ'אק: איך האלופים האולימפיים שלנו חיים (166 אנשים ברחבי העולם) - 1998 (ללא מסת"ב)
* הלקסיקון החדש של רוואי.
* 
* 

== קישורים חיצוניים ==

* [http://www.mob.hu/champdata/details/id/21812/ שאנדור ארדש], באתר הוועד האולימפי ההונגרי

קטגוריה:סייפים הונגרים
קטגוריה:סייפים יהודים
קטגוריה:אלופים אולימפיים מהונגריה
קטגוריה:אלופים אולימפיים יהודים
קטגוריה:אלופים אולימפיים: סייפים
קטגוריה:אלופי עולם יהודים
קטגוריה:סייפים באולימפיאדת מינכן (1972)
קטגוריה:משתתפים יהודים באולימפיאדת מינכן (1972)
קטגוריה:חברי היכל התהילה של הספורטאים היהודים: הונגרים
קטגוריה:יהדות בודפשט
קטגוריה:הונגריה: אישים בספורט
קטגוריה:בודפשט: אישים
קטגוריה:הונגרים שנולדו ב-1947
אורלי גרוסמן

אורלי גרוסמן-כהן (נולדה ב-31 במאי 1968) היא שחקנית נבחרת ישראל בכדורסל בעבר, טריאתלטית ופיזיותרפיסטית ישראלית.
אורלי גרוסמן כהן נכנסה היכל התהילה - כדורסל נשים

==ביוגרפיה==
אורלי גרוסמן נולדה בתל אביב. למדה בתיכון עירוני א', ושירתה בצה"ל כמנהלת רכש. למדה פיזיותרפיה לתואר ראשון (סיימה ב-1993).

גרוסמן החלה את דרכה בספורט כמתאבקת ג'ודו ובגיל 12 החלה לשחק כדורסל.

בספטמבר 1990 עברה לשחק באוניברסיטת קונטיקט, איתה זכתה באליפות המזרח.

בקיץ 1991 השתתפה עם נבחרת ישראל לראשונה באליפות אירופה בכדורסל נשים שנערכה בישראל. נבחרת ישראל בהדרכת אפי בירנבוים ניצחה במשחק הראשון את נבחרת צ'כיה החזקה. אך הפסידה אחר כך את כל שאר המשחקים בטורניר.

בין השנים 1993–2007 עבדה כפיזיותרפיסטית במכבי שירותי בריאות, והחל מ-2007 היא בעלת קליניקה פרטית לטיפולי פיזיותרפיה.

==חיים אישיים==
גרוסמן נשואה לדורון כהן, לשעבר כדורסלן מכבי פתח תקווה, ואם לשלושה.

==קישורים חיצוניים==

* 
==הערות שוליים==

קטגוריה:כדורסלניות נבחרת ישראל
קטגוריה:פיזיותרפיסטיות ישראליות
קטגוריה:סגל מכבי שירותי בריאות
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:טריאתלטיות ישראליות
קטגוריה:טריאתלטים ישראלים
קטגוריה:כדורסלניות אליצור רמלה
קטגוריה:כדורסלניות אליצור חולון
קטגוריה:כדורסלניות אליצור תל אביב
קטגוריה:כדורסלני אוניברסיטת קונטיקט
קטגוריה:ישראליות שנולדו ב-1968
קטגוריה:ישראלים שנולדו ב-1968
ג'ייק ליימן

ג'ייק דאגלס ליימן (באנגלית: Jake Douglas Layman; נולד ב-7 במרץ 1994) הוא כדורסלן אמריקאי, המשחק בקבוצת מינסוטה טימברוולבס מליגת ה-NBA, בעמדת הסמול פורוורד.

==קריירת מכללות==
ליימן נולד וגדל בעיר רנת'אם שבמסצ'וסטס, ובשנת 2012 החל ללמוד באוניברסיטת מרילנד. לאורך 4 עונותיו בקבוצת הכדורסל של האוניברסיטה ("מרילנד טראפינס") רשם ממוצעים של 10.2 נקודות ו-4.8 ריבאונדים למשחק, ובעונת 2015/2016 סייע לקבוצה להעפיל לשלב שמינית גמר טורניר אליפות המכללות (NCAA Sweet Sixteen), לראשונה מזה 13 שנים.

==קריירת משחק מקצועית==
===פורטלנד טרייל בלייזרס===
בדראפט ה-NBA{{כ}} 2016 נבחר ליימן בבחירה ה-47 על ידי אורלנדו מג'יק, ומיד הועבר בטרייד לפורטלנד טרייל בלייזרס. במשחק הבכורה שלו ב-NBA שותף ב-8 דקות משחק בלבד, אולם הצטיין עם 5 שלשות ו-17 נקודות, בהפסד פורטלנד מול גולדן סטייט ווריורס. ב-5 בפברואר 2019 קלע שיא קריירה של 25 נקודות, בהפסד קבוצתו מול מיאמי היט. בעונת זכה לראשונה למקום קבוע ברוטציית הקבוצה, והעפיל עמה לגמר האזור המערבי, בו הובסה על ידי הווריורס בתוצאה 0–4.

===מינסוטה טימברוולבס===
לקראת עונת סיכם על חוזה ל-3 עונות במינסוטה טימברוולבס, והועבר אליה בעסקת "חתימה והעברה" (Sign-and-trade), תמורת זכויות הדראפט על בויאן דובלביץ'. בעונתו הראשונה בקבוצה קלע שיא קריירה של 9.7 נקודות בממוצע למשחק, אך שותף ב-23 משחקים בלבד, בשל פציעה בבוהן.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 
| פורטלנד
| 35 || 1 || 7.1 || 0.292 || 0.255 || 0.765 || 0.7 || 0.3 || 0.3 || 0.1 || 2.2
|- style="background-color: #EFEFEF;"
| 
| פורטלנד
| 35 || 1 || 4.6 || 0.298 || 0.200 || 0.667 || 0.5 || 0.3 || 0.2 || 0.1 || 1.0
|-
| 
| פורטלנד
| 71 || 33 || 18.7 || 0.509 || 0.326 || 0.704 || 3.1 || 0.7 || 0.4 || 0.4 || 7.6
|- style="background-color: #EFEFEF;"
| 
| מינסוטה
| 23 || 2 || 22.0 || 0.453 || 0.333 || 0.750 || 2.5 || 0.7 || 0.7 || 0.4 || 9.1
|- style="background-color:#80BFFF; font-weight:bold;"
| קריירה
|
| 164 || 37 || 13.7 || 0.456 || 0.309 || 0.724 || 1.9 || 0.5 || 0.4 || 0.3 || 5.3
|}

===בפלייאוף ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 
| פורטלנד
| 2 || 0 || 8.0 || 0.500 || 1.000 || 0.500 || 0.5 || 0.5 || 0.5 || 0.0 || 3.0
|- style="background-color: #EFEFEF;"
| 
| פורטלנד
| 1 || 0 || 8.0 || 1.000 || 0.000 || 0.000 || 1.0 || 1.0 || 2.0 || 0.0 || 6.0
|-
| 
| פורטלנד
| 6 || 0 || 3.3 || 0.143 || 0.000 || 0.750 || 0.7 || 0.0 || 0.0 || 0.0 || 0.8
|- style="background-color:#80BFFF; font-weight:bold;"
| קריירה
|
| 9 || 0 || 4.9 || 0.429 || 0.167 || 0.667 || 0.7 || 0.2 || 0.3 || 0.0 || 1.9
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:מסצ'וסטס: כדורסלנים
קטגוריה:כדורסלני אוניברסיטת מרילנד
קטגוריה:בחירות דראפט של אורלנדו מג'יק
קטגוריה:כדורסלני פורטלנד טרייל בלייזרס
קטגוריה:כדורסלני וינדי סיטי בולס
קטגוריה:כדורסלני מינסוטה טימברוולבס
קטגוריה:אמריקאים שנולדו ב-1994
רכס סיפל

רכס סיפל או מצוק סיפל (באנגלית: Siple Ridge) הוא רכס גבוה, בהרי קוורטרמיין, באזור חוף סקוט, בארץ ויקטוריה שבאנטארקטיקה.

אורכו של הרכס 6 קילומטרים, רוחבו של הרכס 0.9 קילומטרים.

גובהו של הרכס 2,570 מטרים מעל פני הים.

פסגת הרכס מכוסה קרח, אולם מקומות רבים בצוקיו התלולים אינם מכוסים קרח.

הרכס הוא הצפוני מבין שני הרכסים היוצאים מהר פד'ר.

== היסטוריה ==
=== מקור השם ===

שמו של הרכס ניתן לו בשנת 1992 על ידי הוועדה המייעצת לשמות אנטארקטיים.

הרכס נקרא על שמה של רות ג'י. סיפל (Ruth J. Siple), אלמנתו של חוקר אנטארקטי הידוע פול סיפל, שהיה נשיא הכבוד ותומך פעיל של החברה האנטארקטית; ואורח הכבוד בחנוכת התחנה האנטארקטית אמונדסן-סקוט ב -9 בינואר 1975.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13882 רכס סיפל] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=13327&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס סיפל] באתר הגאזט האנטארקטי המשווה SCAR של ממשלת אוסטרליה
* [http://distancebetween.info/siple_ridge מחשבון מרחקים - המרחק מרכס סיפל לאתרים סמוכים]

== הערות שוליים ==

סיפל
סיפל
פרוטון טיארה

פרוטון טיארה (במלאית: Proton Tiara, באנגלית: Proton Tiara) - היא מכונית סופרמיני מתוצרת יצרנית הרכב המלזית PROTON Holdings אשר יוצרה במלזיה בין השנים 2000 – 1996.

דגם "פרוטון טיארה" מבוסס על דגם סיטרואן AX מתוצרת סיטרואן.

=="פרוטון טיארה"==

* יוצרו 30,000 יחידות
* 5 דלתות האצ'בק.
* 5 נוסעים.
* מנוע קדמי.
* מנוע בנזין 1.1 ליטר מתוצרת קבוצת PSA (מנועים המורכבים בדגמי טלבו, סיטרואן, פיג'ו ו-רנו) סדרה "PSA-Renault X-Type engine" סוג מנוע "XW3".
* סוג הנעה: הנעה קדמית 4x2.
===רמות גימור===
* "GL"
* "GLi"

==גלריה==
<gallery mode="packed" heights="150">
קובץ:Proton Tiara (rear), Kuala Lumpur.jpg | "פרוטון טיארה"
קובץ:1996-2000 Proton Tiara in George Town, Penang.jpg | "פרוטון טיארה"
קובץ:Proton tiara.jpg | "פרוטון טיארה"
קובץ:Proton Tiara (first generation) (rear), Serdang.jpg | "פרוטון טיארה"
</gallery>

==ראו גם==
* פרוטון ג'וארה
* פרוטון ארנה
* פרוטון וירה
* פרוטון פוטרה
* פרוטון אינספירה

==קישורים חיצוניים==

* 
* [https://www.proton.com/ פרוטון - אתר היצרן] (proton.com)

==הערות שוליים==

קטגוריה:מכוניות סופרמיני
קטגוריה:דגמי מכוניות שהושקו ב-1996
קטגוריה:כלי רכב המורכבים במלזיה
טיארה (פירושונים)

טיארה מערבית: طَيَّارَة - אווירון, עפיפון (בסלנג). בערבית, טיארה פירושו גם מטוס.

טִיאָֿרָה - לפי מילון ספיר:

1. מִצנֶפֶת פַּרסית קדוּמה. הטיאָרה הייתה כיסוי ראש של מלכים ושל כוהנים פרסיים

2. הכתר המשולש של האַפּיפיור

3. קישוט ראש לנשים עם יהלומים

קטגוריה:פירושונים
מחוזקים לעולם

"מחוזקים לעולם" הוא סינגל של הזמר אברהם טל, שיצא לאור בשנת 2010, כסינגל השני מתוך אלבומו השני, "אורות".

== רקע וכתיבה ==
השיר נכתב והולחן על ידי אברהם טל, והופק על ידיו בשיתוף עם יונתן דגן, בדומה לשאר שירי האלבום. השיר הוא בסגנון הדאנס האלקטרוני, ובקצב מיד-טמפו.

== הצלחה ==
יחד עם צאתו כסינגל, זכה השיר לאהדה רבה בתחנות הרדיו בישראל, תוך שהגיע למקום הראשון במצעד ההשמעות השבועי של חברת "מדיה פורסט", ושהה במקום הראשון סך של כ-10 שבועות, ובכך הפך לשיר ששהה במקום הראשון במספר השבועות הגדול ביותר באותה השנה. גם במצעדים השבועיים של תחנות הרדיו גלגלצ, רשת ג', רדיו קול רגע, רדיו דרום ורדיו אמצע הדרך, הגיע השיר למקום הראשון.<ref></ref>

במצעדי הפזמונים העבריים השנתיים, זכה השיר להצלחה רבה, תוך שהגיע למקום הרביעי במצעד השנתי של גלגלצ, ול-21 במצעד השנתי של רשת ג'. במצעד השנתי של חברת מדיה פורסט, הכולל את השירים המושמעים ביותר ברדיו בישראל לשנת 2011, הגיע השיר למקום הראשון. במצעד ההשמעות השנתי של אקו"ם, הגיע השיר למקום השלישי.

גם במצעדי העשור זכה השיר להצלחה רבה, תוך שהגיע למקום הראשון במצעד העשור של חברת מדיה פורסט, ובכך היה לשיר הישראלי המושמע ביותר ברדיו בעשור השני של המאה ה-21, ואילו במצעד השמעות העשור של אקו"ם, הגיע השיר למקום השלישי. במצעד פזמוני העשור של כאן גימל, הגיע השיר למקום ה-66.

בדצמבר 2020 הוציאו חמישיית חברי סדרת הסאטירה "זהו זה!" גרסת כיסוי לסינגל.<ref></ref>

== ביקורת ==
מבקר המוזיקה יוסי חרסונסקי העניק לשיר ביקורת מעורבת באתרו "יוסמיוסיק", בה אמר כי "קלילות הדאנס בקצב מידטמפו, המנגינה וההפקה לה שותף יונתן דגן מ-J.Viewz לא ממש מצליחים לתמוך בטקסט המורכב. טל אוהב לטפס יפה בסולם האוקטבות והרגש, אבל התוצאה הסופית פושרת משהו. לא ממש מחלחל". אף על פי כן, בביקורת שהעניק גיא סידיס מ-nrg לאלבום "אורות", אמר: "כששמעתי ברדיו את האקורד הראשון של 'מחוזקים לעולם' אמרתי לעצמי 'מה זה הדבר הזה?', לא ידעתי אם זה ישראלי, בריטי או אמריקאי, אבל ידעתי שזה טוב ושאני רוצה עוד".

== וידאו קליפ ==
הווידאו קליפ הרשמי של השיר פורסם ב-25 במאי 2010, והוא צולם, נערך ובוים על ידי טל עצמו. נכון ליולי 2022, הקליפ עומד על 1.7 מיליון צפיות באתר יוטיוב. סרטון הסינגל ביוטיוב (ללא קליפ) מונה 3.7 מיליון צפיות.<ref></ref>

== מיקומי שיא ==

== קישורים חיצוניים ==
* [https://www.nli.org.il/he/items/NNL_MUSIC_AL990052962140205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2010
קטגוריה:שירי אברהם טל
קטגוריה:שירים בעברית
קטגוריה:שירי מוזיקה אלקטרונית
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הד ארצי
בכחוס (מיכלאנג'לו)

בכחוס (באיטלקית: Bacco) הוא פסל שיש של הפסל מיכלאנג'לו, שפוסל בין השנים 1496–1497 ומוצג במוזיאון הלאומי ברג'לו בפירנצה.<ref name=MABA1>
 
</ref>
== היסטוריה ורקע ==
רישום של מרטין ואן הימסקרק שנעשה בין השנים 1533–1536
זוהי עבודה מוקדמת של מיכלאנג'לו, מתקופת שהייתו הראשונה ברומא. הפסל הוזמן על ידי הקרדינל ואספן האמנות רפאל ריאריו, אחיינו של האפיפיור סיקסטוס הרביעי, עבור אוספו הפרטי. הוא לא היה מרוצה מהעבודה והיא הועברה בשנת 1506 לחברו הבנקאי יאקופו גלי, אשר בגינת ביתו ברומא היצירה מתועדת לראשונה ברישום שנעשה בין השנים 1533–1536 על ידי מרטן ואן הימסקרק . הפסל נרכש על ידי בית מדיצ'י בשנת 1572 והועבר לפירנצה. בשנת 1865 הוא הועבר למוזיאון הלאומי ברג'לו.<ref name=MABA2>
 
</ref>

זהו אחד משני הפסלים היחידים שנותרו מתקופתו הראשונה של מיכלאנג'לו ברומא. השני הוא הפייטה.
== תיאור היצירה ==
הפסל מעט גדול מגודל טבעי ומתאר את בכחוס, אל היין הרומאי, בתנוחה מתנודדת אשר מרמזת על שכרות. בכחוס מתואר כבעל עיניים מתגלגלות, גופו כמעט ונופל מהסלע עליו הוא עומד. מאחוריו יושב סאטיר שאוכל את אשכול הענבים המחליק מידו השמאלית. עם שדיים ובטן נפוחים, דמותו של בכחוס נראתה לג'ורג'ו וזארי כשילוב של "רזותו של גבר צעיר עם הבשרניות והעגלגלות של האישה", ואיכותו האנדרוגנית צוינה לעיתים קרובות.

בכחוס חובש זר של עלי קיסוס המקודשים לו (העלים אינם, כפי שמקובל לא פעם לחשוב, עלי גפן). בידו הימנית הוא אוחז בגביע יין ובשמאלו בעורו של נמר, חיה הקשורה לבכחוס. היד שהחזיקה את הגביע נותקה והפין נחתך לפני שמרטן ואן הימסקרק ראה את הפסל. רק הגביע שוחזר, בראשית שנות ה-60 של המאה ה-16. בתחילה הפסל הוצב בגינתו של יאקופו גלי בין פסלים ותבליטים רומיים עתיקים, וייתכן כי הטלת המום נועדה ליצור אשליה שהפסל קדום הרבה יותר מכפי שהיה באמת.

ההשראה ליצירה היא כנראה תיאור מתוך תולדות הטבע של פליניוס הזקן, שבו מצוין פסל ברונזה מאת פרקסיטלס אשר מתאר את "בכחוס, שכרות וסאטיר". את תחושת חוסר היציבות הנובעת ממרכז הכובד הגבוה ניתן למצוא במספר עבודות מאוחרות יותר של האמן, ובמיוחד דוד והדמויות בתקרת הקפלה הסיסטינית.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מיכלאנג'לו בואונרוטי: פסלים
קטגוריה:פיסול של תקופת הרנסאנס
קטגוריה:המוזיאון הלאומי ברג'לו
קטגוריה:פסלי דמויות מיתולוגיות
אמיר צוקרמן

אמיר צוקרמן (נולד ב־1962) הוא מתרגם ועורך ישראלי, מתרגם מיוונית ומאנגלית לעברית. הוא גם מפרסם רשימות ביקורת על ספרים בעיתונות היומית.

צוקרמן זכה לפרסים על תרגומיו (2002 ו־2004).

==מבחר ספרים שתרגם==
===תרגומים מיוונית===
* חייו ומעלליו של אלכסיס זורבס, ניקוס קאזאנצאקיס, עם עובד, 1995
* הדוד פטרוס והשערת גולדבך, אפוסטולוס דוקסיאדיס, ידיעות אחרונות: ספרי חמד, 2001
* בושות קטנות: סיפורים, פאנוס קרנזיס, כנרת, זמורה ביתן, 2003.
* זורבה היווני, ניקוס קאזאנצאקיס, עם עובד, 2003
*אל קו האופק, חריסטוס ואקאלופולוס, כתר, 2003
* ריקוד השושנים, אנדוניס סורוניס, כתר, 2004
* מאוטהאוזן, יאקובוס קמבנליס, כתר, 2005
* המבוך, פאנוס קרנזיס, כנרת, זמורה ביתן, 2006
* יומן חצות, פטרוס מרקריס, כתר, 2006
* הריח שלהן גורם לי לבכות, מניס קומנדריאס, כתר, 2010
* שיחות עם ביתי על כלכלה, יאניס וארופאקיס, הוצאת שוקן, 2016

===תרגומים מאנגלית===
* אפלטון: המצאת הפילוסופיה, ברנארד ויליאמס, ידיעות אחרונות: ספרי חמד, 2000
* אריסטו: על הפואטיקה לאריסטו, קנת מק'ליש, ספרי עליית הגג: ידיעות אחרונות ספרי חמד, 2000
* מסע אל קצה העולם, אדית פאטו, ידיעות אחרונות: ספרי חמד, 2007
* לא ארץ לזקנים, קורמאק מקארתי, עם עובד, 2007
* בעיה קטנה, מארק האדון, מחברות לספרות, 2008
* הדרך, קורמאק מקארתי, מודן, 2009
* החיה הגוועת, פיליפ רות, זמורה-ביתן, 2010
* וההיפופוטמים התבשלו בתוך הבריכות שלהם, ויליאם ס' בורוז וג'ק קרואק, אחוזת בית, 2011
* כלאדם, פיליפ רות, זמורה-ביתן, 2011
* בעל זבוב, ויליאם גולדינג, עם עובד, 2011
* הרוח יוצא, פיליפ רות, זמורה-ביתן, 2012
* קו-אורך דם, או, אדום של ערב במערב, קורמאק מקארתי, מודן, 2013
* יסתובב לו העולם הגדול, קולום מק'קאן, עם עובד, 2013
* נמסיס, פיליפ רות, זמורה-ביתן, 2014
* חיים קטנים, האניה ינגיהארה, מחברות לספרות: זמורה-ביתן, דביר, 2018
* מי באש, מתי פרידמן, כנרת, זמורה, דביר, 2021
* אל גן העדן, האניה ינגיהארה, מחברות לספרות: זמורה-ביתן, דביר, 2022

====סדרת קורמורן סטרייק====
* קריאת הקוקייה, רוברט גלבריית, ידיעות ספרים, 2014
* תולעת משי, רוברט גלבריית, ידיעות ספרים, ספרי עליית גג, 2015
* דרך הרשע, רוברט גלבריית, ידיעות ספרים, ספרי עליית גג, 2017
* לבן קטלני, רוברט גלבריית, ידיעות ספרים, ספרי עליית גג, 2020
* דם חם, רוברט גלבריית, ידיעות ספרים, ספרי עליית גג, 2022
* לב שחור כמו דיו, רוברט גלבריית, ספרי עליית הגג, 2024

==קישורים חיצוניים==

* 
* 

==הערות שוליים==

קטגוריה:מתרגמים ישראלים
קטגוריה:עורכים ספרותיים ישראלים
קטגוריה:מתרגמים מיוונית לעברית
קטגוריה:מתרגמים מאנגלית לעברית
קטגוריה:ישראלים שנולדו ב-1962
ניצחון בכחוס (ולאסקס)

ניצחון בכחוס (בספרדית: El triunfo de Baco) הוא ציור שמן של הצייר דייגו ולאסקס, שצויר בין השנים 1628–1629. היצירה מוצגת במוזיאון הפראדו במדריד.<ref name= PradoBacchusV2>
 
</ref>

== היסטוריה ורקע ==
גלריה הלאומית לאמנות, וושינגטון.]]
ולאסקס צייר את הציור כחמש שנים אחרי שהגיע למדריד מסביליה, וזמן קצר לפני ביקורו הראשון באיטליה. זה היה ניסיונו הראשון לתאר משל מיתולוגי, והוא עשה זאת באמצעות לוח צבעים ושיטות תיאור המזכירים את שנותיו בסביליה, אם כי כאן שולבו חידושים משמעותיים.<ref name= PradoBacchusV2></ref>

ולאסקס הושפע מאמני הרנסאנס שתיארו את בכחוס, למשל טיציאן אשר ציורו בכחוס ואריאדנה היה באותה תקופה באוסף המלך הספרדי. השפעות נוספות היו של קאראווג'ו, שנהג לשלב ביצירותיו הדתיות דמויות ראשיות אשר לבושות בגלימות מסורתיות, עם דמויות משניות הלבושות בלבוש תקופתי, וחוסה דה ריברה שתיאר לעיתים דמויות מהעת העתיקה הלבושות כקבצנים.

פרנסיסקו דה גויה יצר בשנת 1778 תצריב המבוסס על ציורו של ולאסקס, אשר זכה לתפוצה רחבה.

== תיאור היצירה ==
נוכחותו של בכחוס אפשרה לולאסקס לתאר את אחד מציורי העירום הגבריים הראשונים שלו, ודמותו שולטת בקומפוזיציה בזכות גופו ובגדיו הזוהרים. הוא מכתיר דמות צעירה הכורעת לפניו. משמאל, סאטיר עירום מחזיק גביע גבישי משובח ומושך אותנו אל תוך עולמם של היצורים המופלאים. ואילו מימין, קבצן וארבעה גברים עם שכמיות חומות ופנים בלויות ומלאות חיים מהווים ניגודיות לכך מחיי היומיום.<ref name= PradoBacchusV2></ref>

יצירה זו, כפי שקורה לעיתים קרובות ביצירות של ולאסקס, ספוגה בעמימות שהובילה לספקולציות לגבי משמעות עמוקה יותר. באופן מסורתי, תשומת הלב הוקדשה לתיאור הריאליסטי של הדמויות מימין, אשר נתפסות כדה-מיסטיפיקציה של המשל הקלאסי, ואפילו כלעג כלפי העת העתיקה. אולם מספר גדל והולך של חוקרים מדגישים את המידה שבה יצורים מיתיים משולבים עם הפניות מחיי היומיום במיתוס של בכחוס עצמו. במובן זה, הציור התפרש כמשל על יין, שלא רק מסוגל לעודד בני אדם אלא גם לעורר יצירה פואטית. אולי זו הסיבה שהכתר שמניח בכחוס על ראשו של הצעיר אינו של עלי גפן כמו זה שעל ראשו שלו, אלא של עלי קיסוס, המקושר באופן מסורתי למשוררים.<ref name= PradoBacchusV2></ref>

ניתן לחלק את הסצנה לשני חצאים. משמאל, מוצגת דמותו של בכחוס המוארת מאוד, התנוחה הדומיננטית אך הנינוחה שלו מזכירה מעט את זו של ישו בסצינות יום הדין. בכחוס והדמות מאחוריו לבושים בגלימות רפויות המשמשות באופן מסורתי לתיאור מיתוסים קלאסיים. האידיאליזציה של פני האל מודגשת על ידי האור הצלול המאיר אותו. הצד הימני, לעומת זאת, מציג כמה שיכורים באווירה ספרדית, בסגנון הדומה לציוריו של חוסה דה ריברה. אין שום אידיאליזציה בפניהם הגדולות והשחוקות, אם כי הדמות הכורעת מול האל צעירה יותר ולבושה טוב יותר מהאחרות, עם חרב ומגפיים גבוהים. האור שמאיר את בכחוס נעדר בצד זה. הדמויות מוצגות תוך שימוש בקיארוסקורו והן בעלות עור כהה בהרבה.

יש ביצירה זו אלמנטים שונים של ריאליזם. לדוגמה, הבקבוק והכד המופיעים על האדמה לרגלי האל. צנצנות אלו דומות מאוד לאלו המופיעות בציורי טבע דומם של ולאסקס בתחילת דרכו בסביליה.

==קישורים חיצוניים==

* 

== הערות שוליים ==

קטגוריה:דייגו ולסקס
קטגוריה:מוזיאון הפראדו
קטגוריה:ציורי שמן
קטגוריה:ציורים מהמאה ה-17
קטגוריה:ציור של תקופת הבארוק
צ'וי מיונג-הו

צ'וי מיונג-הו (בקוריאנית: 최명호; נולד ב-3 ביולי 1988) הוא כדורגלן צפון קוריאני, קשר המועדון הקמבודי ויסאקהה.

== ביוגרפיה ==
צ'וי מיונג-הו נולד וגדל בפיונגיאנג. אמו היא מורה לשעבר. אביו מלמד באוניברסיטה. אחותו הצעירה משרתת בצבא העם.

=== קריירת מועדונים ===
לפני שהצטרף לקבוצת קריליה סובייטוב סמרה מהליגה הרוסית, הוא שיחק באליפות צפון קוריאה בקבוצת קיונהונגול, המייצגת את משרד התעשייה הקלה במדינה. בשנת 2006 עבר לסמרה.

ב-27 ביוני 2007 ערך את הופעת הבכורה שלו בהרכב קריליה במשחק הגביע נגד קאמאז. ב-2 במאי 2008 ערך את הופעת הבכורה שלו באליפות רוסיה במסגרת המחזור השמיני מול אמקר, במשחק שהסתיים בניצחון 0:2 של סמרה. אחרי שצ'וי נכנס למגרש בדקות האחרונות של המשחק, בהרכב סמרה שיחקו כדורגלנים מצפון ומדרום קוריאה. כתוצאה מכך, שני המשחקים האלה עבור סמרה היו היחידים בהם הוא שיחק; הוא הועבר לקבוצת המילואים של סמרה ושיחק בה בשנים 2006–2008, בהן הופיע ב-39 משחקים וכבש 7 שערים.<ref>[http://www.kc-camapa.ru/cgi-bin/pls.cgi?n=6323 Профиль на официальном сайте ФК «Крылья Советов»]</ref> הוא לא נכלל בסגל לעונת 2009.

בשנת 2016, יחד עם קים קיונג האן, הוא עבר לליגת העל הקמבודית בקבוצת "משרד ההגנה הלאומית" והצטיין במיוחד בהרכב הקבוצה.<ref>[http://footballchannel.asia/2016/03/13/post9932/ NORTH KOREAN STAR CHOE MYONG-HO INCLUDED IN CAMBODIA ALL STAR SQUAD TO FACE LAOS ALL STAR]</ref> בסוף העונה הוא הפך לאחד ממלכי השערים באליפות קמבודיה כשכבש 19 שערים ב-17 משחקים.

== קישורים חיצוניים ==

* [http://www.kc-camapa.ru/cgi-bin/pls.cgi?n=6323 פרופיל באתר הרשמי של FC Krylya Sovetov]
* [http://www.cambodianfootball.com/player/choe-myongho/ פרופיל באתר cambodianfootball.com]

== הערות שוליים ==

קטגוריה:כדורגלנים צפון קוריאנים
קטגוריה:קשרי כדורגל צפון קוריאנים
קטגוריה:חלוצי כדורגל צפון קוריאנים
קטגוריה:כדורגלני קריליה סובייטוב סמרה
קטגוריה:כדורגלני גביע אסיה 2011
קטגוריה:ילידי 1988
יהיה בסדר (שיר של קפה שחור חזק)

יהיה בסדר הוא סינגל של הרכב ההיפ הופ קפה שחור חזק והראפר נצ'י נצ', שיצא לאור ב-24 בספטמבר 2014, כחלק מאלבום הבכורה של ההרכב, "רק לעלות".

== רקע וכתיבה ==
השיר נכתב והולחן על ידי חברי "קפה שחור חזק", אילק סהלו ואורי אלמו, יחד עם נצ'י נצ', והופק מוזיקלית על ידי עמית שגיא, חבר בלהקת התקווה 6. השיר הוא שיר היפ הופ קצבי, בעל מסר של חיוביות ואופטימיות<ref name=":0"></ref>. בשיר מופיע גם אזכור לאפליה נגד הקהילה האתיופית, אליה שייכים חברי ההרכב.

== הצלחה ==
השיר לא זכה להצלחה מיידית בצאתו, אך זכה להצלחה מאוחר יותר בעקבות הפגנות יוצאי אתיופיה, שהתקיימו החל ממאי 2015, ולדברי חברי ההרכב, "השיר גרף מיליון וחצי צפיות ביוטיוב עוד לפני כל מה שקרה והמחאה שפרצה גם עזרה לדחוף אותנו קדימה". השיר, בשיאו, הגיע למקום הראשון במצעד הרשמי של גלגלצ, לרביעי במצעדי השבועי של רשת ג' ולשני במצעד השבועי של מדיה פורסט. גם במצעדי הפזמונים העבריים השנתיים זכה השיר להצלחה רבה, תוך שהגיע למקום השני במצעד השנתי של גלגלצ, ול-23 במצעד השנתי של רשת ג'.

השיר צוין על ידי מספר גופי תקשורת כשיר שבזכותו פרצו מבצעיו לתודעה<ref name=":0" />, וכפריצה של ז'אנר ההיפ הופ הישראלי אל המיינסטרים של תעשיית המוזיקה.

== וידאו קליפ ==
הווידאו קליפ לשיר פורסם בערוץ היוטיוב של ההרכב ב-24 בספטמבר 2014 ובוים על ידי דרור פז. נכון לאוגוסט 2020, הוא עומד על כ-20 מיליון צפיות.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990047211630205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2014
קטגוריה:שירי רביד פלוטניק
קטגוריה:שירים בעברית
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת היי פייבר הפקות
לודמילה ציפנסקיה

לודמילה ציפנסקיה (נולדה ב-9 בינואר 1949, פאודוסיה, בלארוס) היא שחמטאית ישראלית בדרגת אמן בינלאומי לנשים.

אלופת בלארוס בשחמט לנשים לשנת 1978 ואלופת ישראל בשחמט לנשים בשנים 1994 ו-1996. סגנית אלופת ישראל לסניורים (גילאי 65 ומעלה - גברים ונשים) לשנת 2014

עלתה לישראל ב-1992. חברת מועדון השחמט אשדוד.

==קישורים חיצוניים==

==הערות שוליים==

קטגוריה:שחמטאים בלארוסים
קטגוריה:אמנים בין-לאומיים לנשים
קטגוריה:אלופות ישראל בשחמט
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות ילידות בלארוס
קטגוריה:ישראלים ילידי בלארוס
קטגוריה:נציגות ישראל באולימפיאדת השחמט
קטגוריה:ישראליות שנולדו ב-1949
קטגוריה:ישראלים שנולדו ב-1949
שויה נקאג'ימה

שויה נקאג'ימה (ביפנית: 中 島 翔 哉; נולד ב-23 באוגוסט 1994) הוא כדורגלן יפני.

== קריירת מועדונים ==
ב-27 באוגוסט 2017 עבר נקאג'ימה לראשונה לשחק מחוץ ליפן כשהושאל לעונה אחת לפורטימוננסה מליגת העל הפורטוגלית. לאחר שכבש עשרה שערים ב-32 הופעות, חתם בקבוצה באופן קבוע.

בפברואר 2019, עבר נקאג'ימה לשחק בליגת העל הקטרית אצל סגנית האלופה, מועדון ספורט א-דוחייל בסכום ההעברה של 35 מיליון אירו. הוא שיחק שבעה משחקים וכבש פעם אחת בניצחון הביתי 6–0 על אל אהלי.

ב-5 ביולי 2019 חזר לפורטוגל וחתם בשורותיה של פורטו, בסכום העברה של 12 מיליון אירו, הוא חתם על חוזה לחמש שנים, עם סעיף שחרור של 80 מיליון אירו.

נקאג'ימה ערך את הופעת הבכורה שלו בפורטו ב-13 באוגוסט בשלב השני של משחקי המוקדמות בליגת האלופות נגד קרסנודאר הרוסית, כשהוא משחק את כל 90 הדקות בהפסד 2–3 של הקבוצה. הוא כבש את השער הראשון שלו ב-19 בדצמבר, שערו היחיד בעונה ב-17 הופעות.

ב-16 בינואר 2021, הושאל נקאג'ימה לשישה חודשים לליגת העל של איחוד האמירויות הערביות<ref></ref>.

ב-26 באוגוסט 2021 הושאל לפורטימוננסה מליגת העל הפורטוגלית.

== קריירה בינלאומית ==
נקאג'ימה זומן לראשונה לייצג את נבחרת יפן עד גיל 17 במשחק ידידות נגד נבחרת סלובקיה. הוא כבש שער אחד בשתי הופעות. באוגוסט 2013 זומן נקאג'ימה לנבחרת עד גיל 20 לקראת טורניר הכדורגל הבינלאומי שייערך בספרד.

בינואר 2014, נקאג'ימה שיחק בנבחרת יפנית עד גיל 23. בספטמבר 2014, נקאג'ימה זומן לסגל הנבחרת לקראת גביע אסיה 2014 בו הוא כבש שני שערים. בסך הכל כבש 19 שערים ב-30 הופעות בנבחרת האולימפית של יפן עמה הגיע למקום השלישי באולימפיאדת ריו דה ז'ניירו 2016.

ב-15 במרץ 2018, נקאג'ימה זומן לראשונה לסגל הנבחרת הבוגרת לקראת צמד המשחקים נגד מאלי ואוקראינה. שמונה ימים לאחר מכן, הוא הופיע לראשונה במדים הלאומיים וכבש את שערו הראשון בנבחרת מול מאלי במשחק שהסתיים בתיקו 1–1.

== תארים ==
==== מועדון ספורט א-דוחייל ====
* הגביע הקטרי: 2019

==== פורטו ====
* אליפות פורטוגל: 2019/2020
* הגביע הפורטוגלי: 2019/2020

=== אישיים ===
* שחקן החודש בליגה הפורטוגלית: ספטמבר 2018

== קישורים חיצוניים ==

== הערות שוליים ==

קטגוריה:חלוצי כדורגל יפנים
קטגוריה:כדורגלני פורטו
קטגוריה:כדורגלני אל-עין
קטגוריה:כדורגלני נבחרת יפן
קטגוריה:כדורגלני קופה אמריקה 2019
קטגוריה:כדורגלני פורטימוננסה
קטגוריה:כדורגלני אנטליהספור
קטגוריה:יפנים שנולדו ב-1994
קטגוריה:כדורגלנים יפנים באולימפיאדת ריו דה ז'ניירו (2016)